2016 yilning 21—25 sentabr kunlari O‘zbekiston Respublikasi Tashqi ishlar vaziri Abdulaziz Kamilov boshchiligidagi delegatsiya o‘z ishini boshlagan BMT Bosh Assambleyasi 71-sessiyasining umumsiyosiy munozaralarida ishtirok etadi. Bu haqda Tashqi ishlar vazirligi matbuot xizmati xabar berdi. Shuningdek, delegatsiyaning Nyu-York shahriga tashrifi dasturidan Islom hamkorlik tashkilotiga a’zo mamlakatlar tashqi ishlar vazirlarining muvofiqlashtiruvchi uchrashuvida nutq so‘zlash hamda qator ikki tomonlama uchrashuv va muzokaralar o‘rin olgan.